A ridiculous amount of coffee was consumed in the process of building this project. Add some fuel if you'd like to keep me going!
Асҭамыр Кецба Аушьҭра-гәаҭаратә Ҧыҧшырҭа “Ҧсоу” даҭааит
Аҧсны аҧыза-министр ихаҭыҧуаҩ Асҭамыр Кьецба Аҧсни Урыстәылеи ирыбжьоу аҳәынҭқарратә ҳәаа иахьаҵанакуа аусуратә ҭаара мҩаҧигеит.
Аҟәа. Рашәарамза 20. Аҧсныпресс. Аҧсны аҧыза-министр ихаҭыҧуаҩ Асҭамыр Кьецба Аҧсни Урыстәылеи ирыбжьоу аҳәынҭқарратә ҳәаа иахьаҵанакуа аусуратә ҭаара мҩаҧигеит. Уи Аушьҭра-гәаҭаратә Ҧыҧшырҭа “Ҧсоу” даҭааит. Абри азы адырра ҟанаҵоит атәыла аминистрцәа Реилазаара аинформациа Аусбарҭеи апресс-маҵзуреи.
Асҭамыр Кецба амашьынақәа рыргыларҭақәеи ашлакбаумқәеи рҭагылазаашьа гәеиҭеит, иара убас, Гагра араион аҩныҵҟатәи аусқәа Русбарҭа Ҵандрыҧшьтәи амилициа аҟәша даҭааит.
Амилициа аусзуҩцәа русуреи, уи анагӡараан ицәырҵуа апроблемақәеи ртәы аҧыза-министр изеиҭарҳәеит: “Иаагозар, авидеогәаҭара азы аус зуа акамерақәа рзымхара ыҟоуп. Урҭ лассы-лассы ибжьысуеит. Анариад аҿы ҩыџьа заҵәык амилициа аусзуҩцәа аус ахьыруа ҳасаб азуны уахәаҧшуазар, авидеогәаҭара акамерақәа аоперативтә зхьаҧшра азы акырӡа зҵазкуа акакәны иҟалоит. Зынӡа атерриториа аҿы 16 камероуп ишьақәыргылоу”.
Иара убас, Асҭамыр Кецба ахәаахәҭратә ҭыҧқәа рҭагылазаашьа гәеиҭеит.
Аацҳамҭа излаанацҳауа ала, Аушьҭра-гәаҭаратә Ҧыҧшырҭа “Ҧсоу” аҿы аинфраструктура ииашаны аиҿкаара иадҳәалоу азҵаарақәа рыӡбаразы, Аҧсны аҩныҵҟатәи аусқәа Рминистрреи, аҳәынҭқарратә ҳазылхратә Еилаки, аҳәаахьчаратә Усбарҭеи, атранспорт азы аҳәынҭқарратә Усбарҭеи рхаҭарнакцәа алархәны инарҭбаау аилатәара мҩаҧгахоит.
Апсны Новости